Nikolaj Petrunin

Nikolaj Josefovitsj Petrunin (russisk: Николай Юрьевич Петрунин; født 27. februar 1976 i Vjazniki i Vladimir oblast i RSFSR i Sovjetunionen, død 12. oktober 2022 i Moskva) var en russisk politiker (Forent Russland) som var deputert til den 7. og den 8. statsdumaen. 

Etter eksamen fra Vladimir Statsuniversitet arbeidet Petrunin i kommersielle organisasjoner. Fra 1993 til 2015 var Petrunin direktør for korporasjonsgruppen Steklo-Gaz. Den 18. september 2016 ble han innvalgt i den 7. statsdumaen. I september 2021 ble han gjeninnvalgt til den 8. statsdumaen for Tula oblast.

I 2005 fikk han graden kandidat i økonomivitenskap. 

Petrunin, som var nevnt i Pandora Papers, var et av de medlemmer av statsdumaen som ble ilagt sanksjoner av United States Treasury (USAs finansministerium) den 24. mars 2022 som svar på Russlands invasjon av Ukraina i 2022.

Petrunin døde i en alder av 46 år i oktober 2022, formodentlig av langtidsvirkning av covid-19.

Referanser

Personer fra Vladimir oblast
Russiske politikere
personer fra den russisk-ukrainske krig
Dødsfall relatert til covid-19 i Russland
Politikere ofre for covidpandemien